பெற்றேனே துன்பம் பெரிது

பெற்றேனே துன்பம் பெரிது அகரம் அமுதா காமக் கயவனவன் கைக்குள் சிறைப்பட்டுச்! சாதப் பொழுதுகளில் சீரழிந்(து) -ஊமையாய்! இன்றுவரை வாழ்வில் இடர்பட்டேன் வேறுண்டோ! என்போல் உழந்தார் இடர்?! தொட்டில் உறவைத் துளிர்த்துவரும் காமத்தால்! கட்டிலுற வாக்கிக் களித்திட்டான் -இட்டமில்லாத்! தன்மனையைக் கூடத் தழுவத் தடையிருந்தும்! என்றனுக் கிந்தநிலை ஏன்?! அழுது புலம்பி அவனிருதாள் பற்றித்! தொழுது துவண்டு; துடித்தேன் -உழன்றேன்! இனிப்புத்தான் என்மேனி என்றெறும்பாய் மொய்த்தான்! நினைக்கத்தான் கூசுதென் நெஞ்சு! அன்னைக்குத் தன்மகளே ஆனாள் சகக்கழுத்தி! என்னுமிழுக் கேற்பட்ட தென்னாலே! -என்விதி! ஏட்டிலே காணா எழுத்தாச்சே! என்கதை! நாட்டிலே காணா நடப்பு! வெங்கானம் தானேகி வெந்துத் தணிந்தாலும்! மங்கைநான் முன்புற்ற மாசறுமோ? -பங்கமெல்லாம்! உற்றும் உயிர்வாழக் கற்றேனே! பெற்றவனால்! பெற்றேனே துன்பம் பெரிது! அன்பைப் பொழிந்துநாளும் அன்னையவள் மஞ்சத்தில்! தன்னை வருத்தித் தவம்கிடந்து -முன்னம்! கொடுத்தான் உயிரைக் கொடுத்தவன்பின் கற்பைக்! கெடுத்தான் அருகில் கிடந்து! தான்பெற்ற பெண்ணென்னை தாரமென் றெண்ணியென்! ஊன்மீது மோகவெறி உற்றவனை -யான்பெற்ற! சேய்களெல்லாம் தந்தையெனச் செப்ப விழைந்திடுமே! தாய்வழிப் பாட்டனைத் தான்! அப்பனை ஆசையால் ஆளன் எனஅழைக்க! எப்படியென் நெஞ்சம் இடம்கொடுக்கும் -அப்படியே! கற்பனையும் காணக் கடவுவதோ? அய்யோநான்! முற்பிறப்பில் செய்தவினை யோ?! ! -அகரம்.அமுதா! - ஆஸ்திரியாவில் தான் பெற்ற மகள் எலிசபெத்தை 24 ஆண்டுகள் வீட்டின் பாதாளச் சிறையில் வைத்து அவள் ஏழு குழந்தைகளுக்குத் தாயாகக் காரணமானான் ஜோசப் ஃபிரிட்சல்! செய்தி-! (எலிசபெத்தின் நிலையிலிருந்து எழுதப்பட்டது!)